Ek dink ek kan met sekerheid sê dat Signal die toep van my keuse is. Wat my persoonlike veiligheid en sekuriteit betref. En wat die maklike gebruik daarvan ook betref.
Jy kan vir niemand ‘n boodskap stuur as hulle nie in jou adresboek is of jy hulle telefoonnommer ken nie.
As iemand nie in jou adresboek is nie, kan jy met #telefoonnommer van die persoon op Signal soek. Indien die persoon op Signal is kan hy ‘n boodskap rtuur wat jy kan aanvaar of blok voor jy dit lees. Aanvaar jy die persoon, is hy of sy dan ook in jou adresboek dat julle weer kan gesels.
Jy skep ‘n persoonlike sekuriteitskode (onthou dit asseblief goed). Die toep vra elke nou en dan vir jou die kode, om doodseker te maak dit is die persoon aan wie die toep behoort wat besig is om te tik. Jy kan later afsit, maar mag nie daardie pin vergeet nie. Dit is vir my ‘n goeie sekuriteitstelsel. Daarsonder kan jy nie in jou rekening inkom nie, ander ook nie.
Soos ek verstaan word boodskappe nie op bedieners gestoor nie, dit is op die fone waarheen dit gestuur is. Ek sien geen funksie vir back-up nie, iets waarvan ek baie hou. Ek lees ou boodskappe nooit weer nie. Dus hoef dit nie jare op servers vir my te lê en wag nie.
By eerste gebruik voel dit so half of mens nie weet waar om te begin nie. Dus gee ek net eers inligting oor die skerm.
Eenvoudige skerm, as jy nog nie begin het nie, vervang die mannetjie jou inboks, anders is die lys van mense met wie jy gesels daar. Gereed om verder te gesels. Jy kan ook die uitvee wanneer die gesprekke afgehandel is. Dan is die mannetjie weer daar.
Jy kan teksboodskappe stuur, bel, video-oproepe maak en stemboodskappe stuur. As jy op die plusteken druk, kan jy foto stuur, foto neem en stuur, GIF, lêer, kontak of ligging stuur. Ek hou van die groot blokke waarop jy kan kliek daarvoor.
Ek hou baie van die boodskappe wat verdwyn nadat dit gelees is, die persoon wat dit ontvang, kan dit nie verander nie. Dit is net weg …
As veiligheid en sekuriteit vir jou belangrik is, is Signal die toep vir jou. Die ontwikkelaars voel soos ek oor my privaat inligting – hulle deel dit nie.